в)определение 8 се заменя със следното:
 „8)
 „компонент на тахограф“ е всеки от следните елементи: бордовото устройство, датчикът за движение, тахографският лист, външното устройство за GNSS и външното устройство за ранно откриване от разстояние;“;
 г)добавя се следното определение 10:
 „10)
 „бордово устройство“ е тахографът, с изключение на датчика за движение и кабелите за връзка с него.
 Бордовото устройство може да се състои само от един блок или от няколко блока, разположени на различни места в превозното средство, и включва блок за обработване на данните, памет за данни, функция за измерване на времето, две устройства за интерфейс с карти с памет за водач и помощник-водач, печатащо устройство, екран, електрически съединители и устройства, позволяващи въвеждането на данни от потребителя, приемник на сигнали от GNSS и устройство за връзка от разстояние.
 Бордовото устройство може да се състои от следните компоненти, за които се изисква одобрение на типа:
 -
 бордово устройство като единичен компонент (с приемник на сигнали от GNSS и устройство за връзка от разстояние),
 -
 основен корпус на бордовото устройство (с устройство за връзка от разстояние) и външно устройство за GNSS;
 -
 основен корпус на бордовото устройство (с приемник на сигнали от GNSS) и външно устройство за връзка от разстояние,
 -
 основен корпус на бордовото устройство, външен приемник на сигнали от GNSS и външно устройство за връзка от разстояние.
 Ако бордовото устройство се състои от няколко блока, разположени на различни места в превозното средство, основен корпус на бордовото устройство е блокът, в който са блокът за обработване на данните, паметта за данните и функцията за измерване на времето.
 „Бордово устройство (VU)“ се използва за бордовото устройство или за основния корпус на бордовото устройство“;
 3)В член 6 трета алинея се заменя със следното:
 „Приложение IВ обаче се прилага от 15 юни 2019 г., с изключение на допълнение 16, което се прилага от 2 март 2016 г.“;
 4)Приложение IВ се изменя в съответствие с приложение I към настоящия регламент;
 5)Приложение II се изменя в съответствие с приложение II към настоящия регламент.
 Член 2
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28.2.2018 година.
 За Комисията
 Председател
 Jean-Claude JUNCKER
 (1)
 ОВ L 60, 28.2.2014 г., стр. 1.
 (2)
 Регламент за изпълнение (ЕС) 2016/799 на Комисията от 18 март 2016 г. за прилагане на Регламент (ЕС) No 165/2014 на Европейския парламент и на Съвета по отношение на определянето на изискванията за конструкцията, изпитването, монтирането, експлоатацията и ремонта на тахографите и техните компоненти (ОВ L 139, 26.5.2016 г., стр. 1).
 (3)
 Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
 (4)
 Регламент (ЕИО) No 3821/85 на Съвета от 20 декември 1985 г. относно контролните уреди за регистриране на данните за движението при